“เกศรา”เชื่อปัญหาค่าเงินหยวนกระทบจิตวิทยาตลาดหุ้นไทยระยะสั้น
"เกศรา"เชื่อปัญหาค่าเงินหยวนกระทบจิตวิทยาตลาดหุ้นไทยระยะสั้น
13 ส.ค. 2558

นางเกศรา มัญชุศรี กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยว่า สำหรับปัญหาค่าเงินหยวนส่งผลกระทบด้านจิตวิทยาต่อตลาดหุ้นไทยในระยะสั้นเท่านั้น ขณะที่ผลการดำเนินงานของบริษัทจดทะเบียน(บจ.) ในช่วงไตรมาส 2/58 ยังอยู่ในระดับที่ดีนั้นเป็นพื้นฐานที่จะช่วยหนุนตลาดหุ้นไทยในระยะยาวได้ 
ขณะที่ จาง เสี่ยวหุย ผู้ช่วยผู้ว่าการธนาคารกลางจีนได้แถลงต่อสื่อมวลชนในวันนี้ว่า ธนาคารกลางได้เสร็จสิ้นการปรับค่าเงินหยวนแล้ว โดยจางกล่าวว่า เงินหยวนจะกลับสู่ระดับที่สอดคล้องกับตลาดอย่างค่อยเป็นค่อยไป หลังจากที่เงินหยวนร่วงลงในช่วงหลายวันที่ผ่านมา และเงินหยวนจะยังคงแข็งแกร่งในระยะยาว โดยจะไม่มีการปรับตัวลงอย่างต่อเนื่องในอนาคต
เมื่อวันอังคารที่ผ่านมา ธนาคารกลางจีนประกาศปรับปรุงระบบการกำหนดอัตราค่ากลางสกุลเงิน เพื่อให้อัตราแลกเปลี่ยนสกุลเงินหยวนเมื่อเทียบกับดอลลาร์สหรัฐสามารถสะท้อนสถานการณ์ในตลาดได้ดียิ่งขึ้น